लक्ष्य का पीछा करने उतरी ऑस्ट्रेलिया को बेथ मूनी ने अच्छी शुरुआत दी। वनडे सीरीज के शानदार फॉर्म को जारी रखते हुए मूनी ने 45 रन की पारी खेली। उनके अलावा एलिसे वैलानी (39) और मेग लानिंग (35) ने टीम को जीत के विजयी लक्ष्य तक पहुंचाने में अहम भूमिका अदा की। चोट के बाद टीम इंडिया में वापसी करने वाली दिग्गज भारतीय गेंदबाज झूलन गोस्वामी ने सबसे अधिक तीन विकेट हासिल किए वहीं पूनम यादव के हाथ एक सफलता लगी। ट्राई सीरीज का दूसरा मैच ऑस्ट्रेलिया और इंग्लैंड के बीच 23 मार्च को खेला जाएगा। भारतीय टीम 25 मार्च को इंग्लैंड से भिड़ेगी।